Nan Desanm 2011, Weather Service International (WSI pou Kawbe Lonyen Tan-oliwon) te katjile pou La Niña ki kanyan lanne ta'a ek pou dlo lanmè Atlantik douvan-solèy eti ka fredi, lasezon ourakann lan pe ke pi djikanm lanne ta'a ek ke ni 12 toumvas, 7 ourakann eti 3 te ke fè mapipi ourakann pou menyen grèd 3 zandal Saffir-Simpson lan eti ki trape 5 grèd. Grèd 5 la se Igo Gwadloup la nan Sektanm 1989, boulin van te ka fetaye asou 270
tjm/a-lè. Lanne ta'a, se penteng toumvaran (Toumvas ek ourakann) ke pran tit nan Alberto, Beryl, Chris, Debby, Ernesto, Florence, Gordon, Helene, Isaac, Joyce, Kirk, Leslie, Michael, Nadine, Oscar, Patty, Rafael, Sandy, Tony, Valerie, William. Tout ourakannis pa topaye asou lide-douvan ta'a eti se chalè lanmè ka fè boulin ourakann lan ek ka fè'y chaye plis lapli.
Se konsa ourakannis LASA a wè 10 ourakann eti 5 adan yo ke fetaye anlè grèd 3 a. Grèd 3 a se grèd Dean lè'y te pase anlè Matnik. Men delè, lè an toumvas oben an ourakann rive anlè lanmè Karayib la, se pou toumvas tounen ourakann grèd 1 oben 2, ek seou ourakann bay anlè nan grèd pou lanmè Karayib la eti ki pi cho pase mapipi-lanmè Atlantik la. Se konsa Dean rive anlè Matnik ek Sentlisi nan grèd 2/3 epi konsa eti'y pran lanmè Karayib la, rive Jamayik epi grèd 5 la, epi boulin van ka fetaye anlè 270 tjm-a-lè.
Se atè Kouba otila sistenm ago-ourakann ka woule pi nawflaw ek ourakann grèd 5 ka pase anlè peyi san chaye p'an moun. Se pa anni sistenm defann lavi moun peyi a (sa eti ki anchouke nan larel peyi ta'a) plis pase sa, se an sistenm ago eti moun ka aprann gran bonè, nan lekol epi nan pòte-nouvel se medja peyi a.
Fok sa depareye, mete kantekant pou lonyen, ourakann lan (eti moun Matnik kriye siklòn, toulong tèbèdjedje) epi toumvas la ek kavalad lapli-oliwonn oben gwo-gren, tou. Nan wanniwannan meterolojis la, yo ka kriye ourakann (hurricane nan angle, huracán nan panyol, furacão nan brezilien, kimbunga nan swahili) tout penteng van-toumvaran otila boulin se van an pi wo pase 117 tjilomèt-a-lè, se pou konprann lamenm an toumvas (storm
nan angle, ebílí nan ibo, tormenta nan panyol, temporal nan brezilien, íjí nan yorouba) se an penteng van-toumvaran otila boulin van pa ka janbe 117 tjilomèt-a-lè tala. Toumvas ja toumvas konsa boulin van an pi wo pase 62 tjilomèt-a-lè, anba boulin van tala se an kavalad lapli-oliwon oben an gwo gren. Tout se penteng tala ni lapli adan yo ek se nèyè pou moun konprann se lapli a ki pi madang nan tousa.
Palab Ourakann la (u:akàn, toumvarad nan tayino) ka dividje an penteng toumvaran depi nanninannan pou amerendjen (tayino) ki te ja ka kriye’y konsa avan menm eropeyen te mantje neye atè Gwanahari (San Salvador, Bahamas, lajounen jòdi), nan 1492. Moun lanmè Pasifik la ka kriye penteng toumvaran an “typhoon” (t’ai-fung, gran van, nan tjèk wanniwannan chinwa) ek moun lanmè Lezenn simie bay tit “siklòn”, (ki sòti adan Kuklôs, grek la eti ledjans la se "sèpan"), lang la se pa anni an palab tou-yonn, se an wèy asou lavi oliwon-latè, sa eti kreyolis ek kreyolè Ayiti, Gwadloup, Gwiyann, Matnik pa fouti konprann. Moun peyi karibeyen otila lang franse ka kouri-lawonn, se se pianmpianm oben nan tjek lang kreyol tjòlòlò, rive bliye palab amerendjen an ek vire-do anlè kabes siantifik la ek kriye’y “siklòn” tou, menm franse a vire pran palab amerendjen an ek kriye'y "ouragan", se pa ti desèvle franse a desèvle moun peyi eti'y swelele. Atè Matnik se an toumvas ki rete nan mémwa moun, Dorothy nan 29 Oktòb 1970 eti te neye 44 moun. Henri Guédon te fè bèlè (bèlè se an chante tou) ta'a : "Doroti chaye mwen mwen mantje neye, Bondje pa pini nou nou se de malere".
A Bordeaux té tini on fi Bastè Gwadloup, non a-y sé té Doroté. Sé pa té on siklòn, "ourakann" biten a-w la la, mé fi lasa chayé on moun.
Rédigé par : Bordelais | 04 juin 2012 à 18:22
Ou pa sa di siklòn kon tout moun ?
Rédigé par : siklòn Edith | 06 juin 2012 à 14:00